ZAPISINK

sa sjednice Nastavničkog vijeća održane 29. kolovoza 2019. s početkom u 9,00 sati.

Nazočni: Dražen Turza, Katarina Bulka, Marija Wolf Drozdek, Vesna Turković, Ana Birovljević,

 Stjepan Ostroški, Josip Brodar, Senad Becker, Antun Hudovernik, Snježana Gretić,

 Jasna Sajdl, Krisitjan Pavlić, Sandra Dundović.

Dnevni red: 1. Izvještaj o upisima u prvi razred u jesenskom upisnom roku

 2. Zaduženja nastavnika

 3. Razno

1. Izvještaj o upisima u prvi razred u jesenskom upisnom roku

 Pedagoginja, mag. paed. Katarina Bulka izvijestila je Nastavničko vijeće o jesenskom upisnom roku, u kojem se planira upisati nova učenica u 1.razred pomoćnog stolara.

2. Zaduženja nastavnika

Ravnatelj Dražen Turza je izvijestio Nastavnićko vijeće o zaduženjima nastavnika.

3.Pedagoginja, mag. paed. Katarina Bulka je održala kratko stručno usavršavanje na teme: Učenici s posebnim potrebama koji kreću u prvi razred, e-Dnevnik- zaključavanje razredne knjige i Škola za život. Pod temom Učenici s posebnim potrebama koji kreću u prvi razred se govorilo o postupcima i podršci koju je potrebno pružiti navedenim učenicima. Pod temom e-Dnevnik, pedagoginja je objasnila da je po završetku školske godine, nakon sjednica i popravnih ispita, razrednu knjigu potrebno zaključati kako bi se onemogućili dodatni unosi i eventualna zloupotreba. Razrednu knjigu može zaključati razrednik ili ravnatelj tako da odabere datum zaključavanja i zatim na „Zaključaj“. Pod temom Škola za život, pedagoginja je prvo pitala Nastavničko vijeće da svojim riječima objasne novosti koje ona donosi. Kroz razgovor, nastavnici su navodili da nam ona donosi veću aktivnost učenika i lakše pisanje Godišnjeg izvedbenog kurikuluma predmeta te da se od njih očekuje da budu kreatori različitih aktivnosti koje će omogućiti što veću aktivnost učenika koji će sami dolaziti svojim učenjem do spoznaja. Također, Marija Wolf Drozdek je navela da su na skupovima Škole za život govorili da se IOOP ne treba pisati. Pedagoginja je rekla da se on mora pisati, samo njegova forma nije propisana kao takva, stoga ćemo se o njegovoj formi dogovoriti na razini škole. Potom su slijedile dvije aktivnosti. Aktivnost 1 se sastojala od toga da nastavnici premetanjem slova odgonetne naš cilj J E D I R I P A T I A N U-L I V A K T U T E -A D A R , a on je bio Unaprjeđivanje kvalitete rada. Zatim je slijedio zadatak da se svatko za odluči za barem jednu stvar koju će unaprijediti u svom radu u ovoj školskoj godini, a potom je napiše na papirić. Pedagoginja je pokupila papiriće u jednu kutiju koja će biti otvorena na kraju školske godine te će se moći vidjeti jesmo li uspjeli unaprijediti što smo planirali. Zadnja Aktivnost 2 se sastojala od toga da sjedimo u krugu i da svatko na papir napiše svoje ime, a potom šalje taj papir za jedno mjesto dalje i na njega drugi upisuju vrline, posebne osobine ili nešto što im se posebno sviđa kod osobe čije je ime na papiru. Papir se šalje u krug sve dok ne dođe do osobe čiji je ime na papiru. S tom aktivnošću je završeno Nastavničko vijeće.

Sjednica je zaključena u 10,30 sati.

ZAPISNIČAR: Sandra Dundović RAVNATELJ: Dražen Turza